# Europos Sąjungos C 118A/2022

| | ISSN 1977-0960 |
| --- | --- |
| Europos Sąjungos
  oficialusis leidinys | C 118A |
| | |
| Leidimas lietuvių kalba | Informacija ir pranešimai | 65 metai2022m. kovo 14d. |

ISSN 1977-0960

Europos Sąjungos

oficialusis leidinys

C 118A

Leidimas lietuvių kalba

Informacija ir pranešimai

65 metai2022m. kovo 14d.

---

| Turinys | Puslapis |
| --- | --- |
| | V   Nuomonės |
| | ADMINISTRACINĖS PROCEDŪROS |
| | Taryba |
| 2022/C 118 A/01 | Pranešimas apie laisvą darbo vietą CONS/AD/178/22 | 1 |

Turinys

Puslapis

V   Nuomonės

ADMINISTRACINĖS PROCEDŪROS

Taryba

2022/C 118 A/01

Pranešimas apie laisvą darbo vietą CONS/AD/178/22

1

---

| LT | |
| --- | --- |

LT

---

V Nuomonės

ADMINISTRACINĖS PROCEDŪROS

Taryba

| 2022 3 14 | LT | Europos Sąjungos oficialusis leidinys | CA 118/1 |
| --- | --- | --- | --- |

2022 3 14

LT

Europos Sąjungos oficialusis leidinys

CA 118/1

---

Pranešimas apie laisvą darbo vietą CONS/AD/178/22

(2022/C 118 A/01)

BENDRA INFORMACIJA

| Padalinys: | KOMUNIKACIJA IR INFORMACIJA |
| --- | --- |
| Darbo vieta: | Briuselis, pastatas „Justus Lipsius“ |
| Pareigybė: | generalinis direktorius |
| Pareigų grupė ir lygis: | AD 15 |
| Reikalaujamas asmens patikimumo pažymėjimas: | slaptumo žyma „SECRET UE/EU SECRET“ |
| PARAIŠKŲ PATEIKIMO TERMINAS | 2022 m. kovo 31 d., 12.00 val., vidurdienis (Briuselio laiku) |

Padalinys:

KOMUNIKACIJA IR INFORMACIJA

Darbo vieta:

Briuselis, pastatas „Justus Lipsius“

Pareigybė:

generalinis direktorius

Pareigų grupė ir lygis:

AD 15

Reikalaujamas asmens patikimumo pažymėjimas:

slaptumo žyma „SECRET UE/EU SECRET“

PARAIŠKŲ PATEIKIMO TERMINAS

2022 m. kovo 31 d., 12.00 val., vidurdienis (Briuselio laiku)

Apie mus

Tarybos generalinis sekretoriatas (TGS) padeda Europos Vadovų Tarybai ir ES Tarybai bei jų parengiamiesiems organams visose jų veiklos srityse. Vadovaujamas generalinio sekretoriaus, jis konsultuoja Europos Vadovų Tarybą, Tarybą ir jų pirmininkus ir jiems padeda visose jų veiklos srityse, be kita ko, teikia politines ir teisines konsultacijas, padeda koordinuoti veiklą su kitomis institucijomis, rengti kompromisus, vykdyti priežiūrą ir rūpintis visais praktiniais aspektais, kurie yra būtini, kad būtų gerai pasirengta Europos Vadovų Tarybos bei Tarybos darbui ir jis sklandžiai vyktų.

Komunikacijos ir informacijos generalinis direktoratas (COMM) komunikuoja ir informuoja apie Europos Vadovų Tarybos ir Tarybos vaidmenį bei veiklą. COMM veikia kaip sąsaja tarp visuomenės ir šių institucijų. Jis teikia faktiškai teisingą, nešališką ir naujausią informaciją apie Tarybos vaidmenį bei veiklą ir apie ES politiką.

COMM generalinį direktoratą sudaro du direktoratai: COMM 1 (Žiniasklaida ir komunikacija) ir COMM 2 (Informacija ir informavimo veikla); abu jie atskaitingi generaliniam direktoriui.

COMM 1 (Žiniasklaida ir komunikacija) konsultuoja Europos Vadovų Tarybą ir Tarybą, jų pirmininkus ir kitus susijusius subjektus, pavyzdžiui, Euro grupę. Jis jiems užtikrina komunikacijos infrastruktūrą, paslaugas ir kokybiškus komunikacijos bei informacijos produktus, atitinkančius jų poreikius, taip pat jų medijų auditorijos poreikius.

COMM 2 (Informacija ir informavimo veikla) yra atsakingas už bendradarbiavimą su visuomene ir jos informavimą apie abiejų mūsų institucijų darbą, be kita ko, pasitelkiant tokius pagrindinius nuomonių skleidėjus, kaip nevyriausybinės organizacijos, ekspertų grupės, akademinės bendruomenės atstovai, lobistai, įtakingi tinklaraštininkai, valdžios sektoriaus pareigūnai ir studentai. Direktoratas prisideda prie institucijų atvirumo ir atskaitomybės visuomenei tvarkydamas įrašus, kaupdamas ir skelbdamas archyvus ir įgyvendindamas institucijų pareigas teisėkūros skaidrumo ir galimybės visuomenei susipažinti su dokumentais srityje.

Siūlome

Komunikacijos ir informacijos GD generalinio direktoriaus pareigos yra sudėtingas darbas politiškai įdomioje aplinkoje, vadovaujant apie 230 aukštos kvalifikacijos darbuotojų komandai ir valdant didelį biudžetą.

Prižiūrint generaliniam sekretoriui ir bendradarbiaudamas su dviem COMM direktoriais, profesionaliai vadovausite generaliniam direktoratui ir jo ištekliams, organizuosite jo veiklą, padėsite darbuotojams ir juos motyvuosite jų darbe. Rengsite ir įgyvendinsite generalinio direktorato strategiją ir darbo programą, apibrėšite jo tikslus ir užtikrinsite, kad jie būtų pasiekti laikantis reikiamų terminų ir kokybės standartų. Puoselėsite veiksmingą komunikacijos ir bendradarbiavimo kultūrą tiek pačiame generaliniame direktorate, tiek su kitais generaliniais direktoratais, taip pat su kitomis TGS tarnybomis ir išorės suinteresuotaisiais subjektais.

Teiksite aukšto lygio politikos ir procedūrines konsultacijas generaliniam sekretoriui, taip pat Europos Vadovų Tarybai, Tarybai ir Nuolatinių atstovų komitetui pirmininkaujančiai valstybei narei, dėl visų aspektų, susijusių su generalinio direktorato kompetencijai priklausančiais dokumentais, visų pirma TGS ir institucijų bei subjektų, kuriuos jis aptarnauja, išorės komunikacijos, socialinės žiniasklaidos, skaidrumo ir informavimo politikos klausimais.

Taip pat turėsite atstovauti Europos Vadovų Tarybai ir Tarybai viešuose forumuose ir derybose su kitomis ES institucijoms, agentūromis bei kitomis įstaigomis generalinio direktorato kompetencijai priklausančiose srityse. Pirmininkausite Tarybos darbo grupei informavimo klausimais.

Užtikrinsite bendrą strateginį koordinavimą, be kita ko, su kitais generaliniais direktoratais, politikos ir siektinų tikslų srityje.

Privalomos komandiruotės į užsienį, paprastai Europos Sąjungoje.

Ieškome

Ieškome vadovo (-ės), gebančio vadovauti didelei daugiadalykei komandai ir ją motyvuoti, pageidautina, turinčio patirties komunikacijos srityje, visų pirma ES politikos formavimo ir ES reikalų srityse; taip pat gerai išmanančio ES institucinius klausimus. Svarbu išmanyti generaliniam direktoratui priklausančias sritis ir veiklą. Patikima patirtis biudžeto, viešųjų pirkimų ir sutarčių srityse būtų privalumas.

Iš visų TGS vadovų tikimasi, kad jie konsultuos savo vadovybę ir suinteresuotuosius subjektus, vadovaus darbuotojams ir valdys finansinius išteklius bei atstovaus TGS. Šie lūkesčiai išdėstyti TGS horizontaliojo vadovų profilio apraše (1).

Be to, šias pareigas užimsiantis asmuo turės:

| — | gebėti strategiškai mąstyti ir planuoti, iš anksto numatyti bei nustatyti galimas problemas ir pasiūlyti praktiškų sprendimų bei kompromisų, |
| --- | --- |

—

gebėti strategiškai mąstyti ir planuoti, iš anksto numatyti bei nustatyti galimas problemas ir pasiūlyti praktiškų sprendimų bei kompromisų,

| — | turėti puikių bendravimo įgūdžių, įskaitant tarpasmeninio bendravimo įgūdžius, |
| --- | --- |

—

turėti puikių bendravimo įgūdžių, įskaitant tarpasmeninio bendravimo įgūdžius,

| — | gebėti palaikyti gerus darbinius santykius su įvairiais vidaus bei išorės partneriais ir turėti diplomatinių gebėjimų, |
| --- | --- |

—

gebėti palaikyti gerus darbinius santykius su įvairiais vidaus bei išorės partneriais ir turėti diplomatinių gebėjimų,

| — | turėti vadovavimo įgūdžių ir gebėti skatinti komandinio darbo atmosferą, nustatyti darbo gaires, gebėti motyvuoti darbuotojus bei įgalinti juos veikti daugiakultūrėje aplinkoje, kuriai būdinga įvairovė, ypač daug dėmesio skiriant darbuotojų ugdymui, |
| --- | --- |

—

turėti vadovavimo įgūdžių ir gebėti skatinti komandinio darbo atmosferą, nustatyti darbo gaires, gebėti motyvuoti darbuotojus bei įgalinti juos veikti daugiakultūrėje aplinkoje, kuriai būdinga įvairovė, ypač daug dėmesio skiriant darbuotojų ugdymui,

| — | gebėti planuoti ir organizuoti visą direktorato darbą, kad būtų laikomasi svarbių terminų ir užtikrinamas teisingas darbo krūvio paskirstymas komandos nariams, taip pat gebėti valdyti pokyčius ir remti darbuotojus vykstant pokyčiams, |
| --- | --- |

—

gebėti planuoti ir organizuoti visą direktorato darbą, kad būtų laikomasi svarbių terminų ir užtikrinamas teisingas darbo krūvio paskirstymas komandos nariams, taip pat gebėti valdyti pokyčius ir remti darbuotojus vykstant pokyčiams,

| — | gebėti pasiekti susitarimus, užtikrinti poveikį ir siekti bendrų tikslų, teikiant tikslines konsultacijas suinteresuotiesiems subjektams ir veiksmingai bei konstruktyviai moderuojant diskusijas. |
| --- | --- |

—

gebėti pasiekti susitarimus, užtikrinti poveikį ir siekti bendrų tikslų, teikiant tikslines konsultacijas suinteresuotiesiems subjektams ir veiksmingai bei konstruktyviai moderuojant diskusijas.

Atsižvelgiant į TGS politiką dėl jame dirbančių vadovaujančių pareigūnų, kurių patirtis turėtų apimti įvairias sritis, judumo, kandidatai turėtų būti pasirengę ir gebėti savo karjeros TGS metu dirbti įvairiose veiklos srityse.

ĮDARBINIMO POLITIKA

Kandidatai paraiškų pateikimo dieną privalo tenkinti šiuos reikalavimus:

| a) | Bendrosios sąlygos







  — | būti vienos iš Europos Sąjungos valstybių narių piliečiai, |
| --- | --- | --- |

a)

Bendrosios sąlygos

—

būti vienos iš Europos Sąjungos valstybių narių piliečiai,

| — | turėti visas piliečio teises, |
| --- | --- |

—

turėti visas piliečio teises,

| — | būti įvykdę visas su karo tarnyba susijusių įstatymų nustatytas prievoles. |
| --- | --- |

—

būti įvykdę visas su karo tarnyba susijusių įstatymų nustatytas prievoles.

| b) | Specialiosios sąlygos







  — | turėti universiteto diplomą (2), |
| --- | --- | --- |

b)

Specialiosios sąlygos

—

turėti universiteto diplomą (2),

| — | turėti bent penkiolikos metų atitinkamą profesinę patirtį, |
| --- | --- |

—

turėti bent penkiolikos metų atitinkamą profesinę patirtį,

| — | turėti ne mažiau kaip trejų metų patirtį vyresniosios vadovybės pareigose ES politikos srityse, |
| --- | --- |

—

turėti ne mažiau kaip trejų metų patirtį vyresniosios vadovybės pareigose ES politikos srityse,

| — | kadangi vidaus komunikavimui TGS ir su kitomis institucijomis yra plačiai vartojamos anglų ir prancūzų kalbos, vieną iš šių dviejų kalbų reikia mokėti puikiai, kitą – gerai. Kitų ES oficialiųjų kalbų mokėjimas būtų privalumas. |
| --- | --- |

—

kadangi vidaus komunikavimui TGS ir su kitomis institucijomis yra plačiai vartojamos anglų ir prancūzų kalbos, vieną iš šių dviejų kalbų reikia mokėti puikiai, kitą – gerai. Kitų ES oficialiųjų kalbų mokėjimas būtų privalumas.

NB.

| 1) | Šiai pareigybei užimti reikalaujamas asmens patikimumo pažymėjimas, kuriuo suteikiama teisė susipažinti su įslaptintais dokumentais (pažymėtais slaptumo žyma „SECRET UE/EU SECRET“). Kandidatai, teikiantys paraišką dėl šios pareigybės, turi būti pasirengę, kad būtų patikrintas jų patikimumas pagal Tarybos sprendimą 2013/488/ES (3). Paskyrimas eiti šias pareigas įsigalios tik tuo atveju, jei atrinktas kandidatas turės galiojantį asmens patikimumo patvirtinimo pažymėjimą. Asmens patikimumo pažymėjimo neturintiems kandidatams bus pasiūlyta sudaryti laikinąją darbo sutartį, kol bus gauti asmens patikimumo patikrinimo procedūros rezultatai. |
| --- | --- |

1)

Šiai pareigybei užimti reikalaujamas asmens patikimumo pažymėjimas, kuriuo suteikiama teisė susipažinti su įslaptintais dokumentais (pažymėtais slaptumo žyma „SECRET UE/EU SECRET“). Kandidatai, teikiantys paraišką dėl šios pareigybės, turi būti pasirengę, kad būtų patikrintas jų patikimumas pagal Tarybos sprendimą 2013/488/ES (3). Paskyrimas eiti šias pareigas įsigalios tik tuo atveju, jei atrinktas kandidatas turės galiojantį asmens patikimumo patvirtinimo pažymėjimą. Asmens patikimumo pažymėjimo neturintiems kandidatams bus pasiūlyta sudaryti laikinąją darbo sutartį, kol bus gauti asmens patikimumo patikrinimo procedūros rezultatai.

| 2) | Atrinkti kandidatai turi būti pasirengę baigti TGS vadybininkų mokymo programą. |
| --- | --- |

2)

Atrinkti kandidatai turi būti pasirengę baigti TGS vadybininkų mokymo programą.

ATRANKOS PROCEDŪRA

Pasirinkti tinkamą kandidatą paskyrimų tarnybai padeda patariamasis atrankos komitetas. Vertinti kandidatus patariamajam atrankos komitetui padės vertinimo centras, kuriame dirba išorės įdarbinimo konsultantai. Vertinimo centro tokios pačios rūšies pareigybės atžvilgiu parengtos ataskaitos nustos galioti praėjus dvejiems metams nuo dienos, kurią įvyko atitinkama procedūra, arba nustojus galioti TGS ir atitinkamo vertinimo centro preliminariajai sutarčiai, atsižvelgiant į tai, kuri data yra ankstesnė.

Patariamasis atrankos komitetas remdamasis kandidatų paraiškomis pirmiausia įvertins ir palygins visų kandidatų kvalifikacijas, patirtį bei motyvaciją. Remdamasis šiuo lyginamuoju vertinimu patariamasis atrankos komitetas parengs, jo nuomone, tinkamiausių kandidatų sąrašą; šie kandidatai bus pakviesti į pirmąjį pokalbį. Kadangi ši pirmoji atranka yra grindžiama lyginamuoju paraiškų vertinimu, atitikimas šio pranešimo apie laisvą darbo vietą reikalavimams neužtikrina pakvietimo į pirmąjį pokalbį. Iš pokalbyje dalyvavusių kandidatų patariamasis atrankos komitetas preliminariai atrinks kandidatus, kurie turės dalyvauti vertinimo centro testuose ir antrajame pokalbyje su patariamuoju atrankos komitetu.

Preliminarus atrankos procedūros tvarkaraštis:

| — | pokalbiams atrinktus kandidatus numatoma informuoti 2022 m. balandžio mėn. pirmoje pusėje, |
| --- | --- |

—

pokalbiams atrinktus kandidatus numatoma informuoti 2022 m. balandžio mėn. pirmoje pusėje,

| — | pirmuosius pokalbius numatyta surengti 2022 m. balandžio mėn. antroje pusėje, |
| --- | --- |

—

pirmuosius pokalbius numatyta surengti 2022 m. balandžio mėn. antroje pusėje,

| — | vertinimo centro testus numatoma surengti ne vėliau kaip 2022 m. balandžio mėn. pabaigoje, |
| --- | --- |

—

vertinimo centro testus numatoma surengti ne vėliau kaip 2022 m. balandžio mėn. pabaigoje,

| — | antrasis pokalbių etapas numatytas 2022 m. gegužės mėn. pirmoje pusėje. |
| --- | --- |

—

antrasis pokalbių etapas numatytas 2022 m. gegužės mėn. pirmoje pusėje.

NB. Pirmiau pateiktas tvarkaraštis yra tik orientacinio pobūdžio ir visų pirma priklauso nuo nustatytų kovos su COVID-19 pandemija ribojamųjų priemonių poveikio.

TEISINIS PAGRINDAS

Pranešimas apie šią laisvą darbo vietą skelbiamas visose Europos Sąjungos institucijose ir kituose šaltiniuose laikantis Europos Sąjungos pareigūnų tarnybos nuostatų (4) 29 straipsnio 1 ir 2 dalių.

KAIP PATEIKTI PARAIŠKĄ?

Galutinis paraiškų pateikimo terminas yra 2022 m. kovo 31 d. 12.00 val., vidurdienis (Briuselio laiku).

Paraiškos bus priimamos el. paštu ir turi būti išsiųstos adresu applications.management@consilium.europa.eu (5) ne vėliau kaip iki galutinio paraiškų pateikimo termino. Po nurodyto termino pateiktos paraiškos nebus nagrinėjamos.

Pirmiau nurodytas el. pašto adresas turi būti naudojamas visai su atrankos procedūra susijusiai korespondencijai (el. laiško dalyko eilutėje turi būti ši nuoroda: CONS/AD/178/22 COMM).

Prieš pateikdami paraišką, kandidatai turėtų atidžiai patikrinti, ar jie atitinka reikalavimus, išdėstytus skirsnyje „Įdarbinimo politika“, kad jie nebūtų automatiškai pašalinti iš atrankos procedūros.

Kad paraiškos byla galiotų, į ją turi būti įtraukti šie pdf formato dokumentai (NB.: užrakinti, slaptažodžiu apsaugoti arba elektroniniu būdu pasirašyti dokumentai nebus priimami):

| a) | paraiškos forma – tinkamai užpildyta ir su data (failas turi būti pavadintas „XXX (JŪSŲ PAVARDĖ) – Application form.pdf“); norėdami atsisiųsti elektroninę paraiškos formą (anglų arba prancūzų kalba), spustelėkite atitinkamą nuorodą arba nukopijuokite ir įklijuokite ją į savo naršyklę (6):
  https://www.consilium.europa.eu/media/53249/gsc-application_form_senior_management_en.docx
  https://www.consilium.europa.eu/media/53248/gsc-application_form_senior_management_fr.docx |
| --- | --- |

a)

paraiškos forma – tinkamai užpildyta ir su data (failas turi būti pavadintas „XXX (JŪSŲ PAVARDĖ) – Application form.pdf“); norėdami atsisiųsti elektroninę paraiškos formą (anglų arba prancūzų kalba), spustelėkite atitinkamą nuorodą arba nukopijuokite ir įklijuokite ją į savo naršyklę (6):

https://www.consilium.europa.eu/media/53249/gsc-application_form_senior_management_en.docx

https://www.consilium.europa.eu/media/53248/gsc-application_form_senior_management_fr.docx

| b) | išsamus gyvenimo aprašymas (curriculum vitae) anglų arba prancūzų kalba (be nuotraukų), pageidautina, naudojant „Europass“ formą (http://europass.cedefop.europa.eu), apimantis visą kandidato karjerą, nurodant, inter alia, kandidato kvalifikacijas, kalbų mokėjimą, patirtį ir šiuo metu užimamas pareigas (byla turi būti pavadinta „XXX (JŪSŲ PAVARDĖ) – CV.pdf“); |
| --- | --- |

b)

išsamus gyvenimo aprašymas (curriculum vitae) anglų arba prancūzų kalba (be nuotraukų), pageidautina, naudojant „Europass“ formą (http://europass.cedefop.europa.eu), apimantis visą kandidato karjerą, nurodant, inter alia, kandidato kvalifikacijas, kalbų mokėjimą, patirtį ir šiuo metu užimamas pareigas (byla turi būti pavadinta „XXX (JŪSŲ PAVARDĖ) – CV.pdf“);

| c) | patvirtinamasis laiškas anglų arba prancūzų kalba (byla turi būti pavadinta „XXX (JŪSŲ PAVARDĖ) – Supporting letter.pdf“); |
| --- | --- |

c)

patvirtinamasis laiškas anglų arba prancūzų kalba (byla turi būti pavadinta „XXX (JŪSŲ PAVARDĖ) – Supporting letter.pdf“);

| d) | į vieną pdf dokumentą sugrupuotos išsilavinimą patvirtinančių diplomų kopijos ir dokumentų bei pažymėjimų, susijusių su profesine patirtimi, kopijos. Nepakanka atsiųsti tik b punkte nurodytą gyvenimo aprašymą. Patvirtinamieji dokumentai turi būti išduoti trečiosios šalies (byla turi būti pavadinta „XXX (JŪSŲ PAVARDĖ) – Supporting documents.pdf“). |
| --- | --- |

d)

į vieną pdf dokumentą sugrupuotos išsilavinimą patvirtinančių diplomų kopijos ir dokumentų bei pažymėjimų, susijusių su profesine patirtimi, kopijos. Nepakanka atsiųsti tik b punkte nurodytą gyvenimo aprašymą. Patvirtinamieji dokumentai turi būti išduoti trečiosios šalies (byla turi būti pavadinta „XXX (JŪSŲ PAVARDĖ) – Supporting documents.pdf“).

Jei šie dokumentai nebus pateikti, paraiška bus pripažinta negaliojančia.

Visi d punkte nurodyti patvirtinamieji dokumentai turi būti sunumeruoti (1, 2 priedas ir t. t.) ir sugrupuoti kaip nurodyta pirmiau.

Paštu arba per debesijos sprendimais grindžiamas duomenų saugyklas ar dalijimosi bylomis platformas gautos paraiškos nebus nagrinėjamos.

Atrinkto kandidato bus paprašyta pateikti pirmiau minėtų dokumentų originalus.

Kandidatai gaus el. laišką, patvirtinantį, kad jų paraiška gauta. Tačiau gali kilti techninių sunkumų, susijusių su el. laiškų siuntimu. Todėl negavus el. laiško, patvirtinančio, kad paraiška gauta, kandidatų prašoma pasitikrinti adresu applications.management@consilium.europa.eu. Kadangi patariamasis atrankos komitetas darbą pradės iškart po galutinio paraiškų pateikimo termino, visas susirašinėjimas dėl to, ar paraiška gauta, turėtų įvykti per savaitę nuo tos dienos.

ĮVAIROVĖ IR ĮTRAUKTIS

TGS yra įsipareigojęs užtikrinti įvairovę ir įtrauktį. Daugiau informacijos žr. atitinkamame pareiškime, https://www.consilium.europa.eu/lt/general-secretariat/jobs/diversity-and-inclusion/.

PAKARTOTINIS PARAIŠKŲ NAGRINĖJIMAS

Su prašymais dėl skundų, apeliacinių skundų ir kreipimosi į Europos ombudsmeną susijusi tvarka paaiškinta šio pranešimo apie laisvą darbo vietą I priede.

DUOMENŲ APSAUGA

Asmens duomenų tvarkymą reglamentuojančios taisyklės, susijusios su šia atrankos procedūra, išdėstytos šio pranešimo apie laisvą darbo vietą II priede.

---

(1)  https://www.consilium.europa.eu/media/53265/gsc-manager-profile-lt.pdf

(2)  Europos Sąjungos pareigūnų tarnybos nuostatų (toliau – Tarnybos nuostatai) 5 straipsnio 3 dalies c punkte reikalaujama, kad kandidatas turėtų bent jau:

| i) | diplomu patvirtintą išsilavinimą, atitinkantį užbaigtas universitetines studijas, kai įprastinis universitetinio mokslo laikotarpis yra ketveri metai ar daugiau, arba |
| --- | --- |

i)

diplomu patvirtintą išsilavinimą, atitinkantį užbaigtas universitetines studijas, kai įprastinis universitetinio mokslo laikotarpis yra ketveri metai ar daugiau, arba

| ii) | diplomu patvirtintą išsilavinimą, atitinkantį užbaigtas universitetines studijas, ir ne mažiau kaip vienų metų atitinkamą profesinę patirtį, kai įprastinis universitetinio mokslo laikotarpis yra ne mažiau kaip treji metai. |
| --- | --- |

ii)

diplomu patvirtintą išsilavinimą, atitinkantį užbaigtas universitetines studijas, ir ne mažiau kaip vienų metų atitinkamą profesinę patirtį, kai įprastinis universitetinio mokslo laikotarpis yra ne mažiau kaip treji metai.

(3)  2013 m. rugsėjo 23 d. Tarybos sprendimas 2013/488/ES dėl ES įslaptintos informacijos apsaugai užtikrinti skirtų saugumo taisyklių (OL L 274, 2013 10 15, p. 1).

(4)  Europos Sąjungos pareigūnų tarnybos nuostatai ir kitų Europos Sąjungos tarnautojų įdarbinimo sąlygos, nustatyti Tarybos reglamentu (EEB, Euratomas, EAPB) Nr. 259/68 (OL L 56, 1968 3 4, p. 1), konsoliduota redakcija pateikiama

https://eur-lex.europa.eu/legal-content/LT/TXT/?uri=CELEX%3A01962R0031-20220101.

(5)  Šis el. pašto adresas yra susietas su funkcine el. pašto dėžute ir joje gali būti tvarkomi tik slaptumo žyma „paprastas“ pažymėti pranešimai; el. laiškai, siunčiami pasirinkus kitus slaptumo lygius (pvz., „asmeninis“, „privatus“, „konfidencialus“), negali būti apdoroti. Todėl prašom pasirinkti slaptumo žymą „paprastas“. Jūsų el. laiškas neturi būti didesnis kaip 25 MB. Jeigu jūsų el. laiškas, kartu su priedais, viršija šį didžiausią leistiną dydį, priedus prašom siųsti keliais atskirais el. laiškais.

(6)  Jei jums reikia daugiau informacijos ir (arba) susiduriate su techninėmis problemomis, susisiekite su mumis el. paštu: applications.management@consilium.europa.eu.

---

I PRIEDAS

VIDAUS SKUNDAS. APELIACINIS SKUNDAS TEISMUI. SKUNDAS EUROPOS OMBUDSMENUI

Jei kuriame nors atrankos procedūros etape jūsų netenkina tai, kaip jūsų paraiška tvarkoma, turite teisę pateikti skundą.

Vidaus skundas

Per 3 mėnesius nuo pranešimo apie sprendimą, kuris jūsų netenkina, gavimo dienos galite pagal Europos Sąjungos pareigūnų tarnybos nuostatų 90 straipsnio 2 dalį pateikti skundą adresu:

| Council of the European Union |
| --- |
| Legal Advisers to the Administration Unit, ORG 1.F |
| Rue de la Loi/Wetstraat 175 |
| 1048 Bruxelles/Brussel |
| BELGIQUE/BELGIË |
| El. pašto adresas: legal.advisersHR@consilium.europa.eu |

Council of the European Union

Legal Advisers to the Administration Unit, ORG 1.F

Rue de la Loi/Wetstraat 175

1048 Bruxelles/Brussel

BELGIQUE/BELGIË

El. pašto adresas: legal.advisersHR@consilium.europa.eu

Atsakymus į tokius skundus paskyrimų tarnyba raštu pateikia per 4 mėnesius nuo skundo gavimo dienos. Tačiau jei jūsų skundas gaunamas pakankamai anksti, gali būti įmanoma, kad patariamasis atrankos komitetas peržiūrėtų sprendimą, dėl kurio pateikėte skundą, ir tuo pagrindu jums atsakytų.

Apeliacinis skundas teismui

Jei jūsų netenkina iš paskyrimų tarnybos pagal vidaus skundų nagrinėjimo procedūrą gautas atsakymas, galite pateikti apeliacinį skundą teismui pagal Pareigūnų tarnybos nuostatų 91 straipsnį adresu:

| General Court of the European Union |
| --- |
| Rue du Fort Niedergrünewald |
| L-2925 Luxembourg |
| LUXEMBOURG |

General Court of the European Union

Rue du Fort Niedergrünewald

L-2925 Luxembourg

LUXEMBOURG

Skundas Europos ombudsmenui

Jei išnaudotos visos teisių gynimo galimybės TGS, visų pirma taikant vidaus skundų nagrinėjimo procedūrą pagal Pareigūnų tarnybos nuostatų 90 straipsnio 2 dalį, kaip ir bet kuris kitas Sąjungos pilietis, galite pateikti skundą Europos ombudsmenui adresu:

| The European Ombudsman |
| --- |
| 1, avenue du Président Robert Schuman – BP 403 |
| 67001 Strasbourg Cedex |
| FRANCE |

The European Ombudsman

1, avenue du Président Robert Schuman – BP 403

67001 Strasbourg Cedex

FRANCE

pagal Sutarties dėl Europos Sąjungos veikimo 228 straipsnio 1 dalį ir laikantis sąlygų, išdėstytų Europos Parlamento sprendime 94/262/EAPB, EB, Euratomas (1).

Turėtumėte atkreipti dėmesį į tai, kad pateikus skundą Europos ombudsmenui Pareigūnų tarnybos nuostatų 90 straipsnio 2 dalyje ir 91 straipsnyje nustatytas terminas pateikti skundus ar apeliacinius skundus Europos Sąjungos Bendrajam Teismui pagal Sutarties dėl Europos Sąjungos veikimo 270 straipsnį skaičiuojamas toliau.

---

(1)  1994 m. kovo 9 d. Europos Parlamento sprendimas 94/262/EAPB, EB, Euratomas dėl ombudsmeno pareigų atlikimą reglamentuojančių nuostatų ir bendrųjų sąlygų (OL L 113, 1994 5 4, p. 15).

---

II PRIEDAS

DUOMENŲ APSAUGA

Tarybos generalinis sekretoriatas, kaip už atrankos procedūrą atsakinga institucija, užtikrina, kad kandidatų asmens duomenys būtų tvarkomi laikantis Europos Parlamento ir Tarybos reglamento (ES) 2018/1725 (1).

Atrankos procedūros teisinis pagrindas yra Europos Sąjungos pareigūnų tarnybos nuostatai ir Tarybos sprendimas 2013/488/ES (2). Už atrankos procedūros vykdymą atsako Žmogiškųjų išteklių direktorato (ORG.1) Personalo formavimo ir judumo skyrius, o duomenų valdytojas yra to skyriaus vadovas. Su kandidatų pateikta informacija galės susipažinti Pareigūnų atrankos tarnybos darbuotojai ir jų vadovai, patariamojo atrankos komiteto nariai ir prireikus Teisės patarėjų skyrius. Administracinė informacija, skirta kandidato tapatybei nustatyti ir (arba) reikalinga praktiniam procedūros organizavimui, gali būti perduodama vertinimo centrui.

Duomenų tvarkymo tikslas – surinkti duomenis siekiant nustatyti visus kandidatus į pareigybę Tarybos generaliniame sekretoriate ir atrinkti vieną iš jų.

Šie duomenys yra:

| — | asmens duomenys, pagal kuriuos galima nustatyti kandidatų tapatybę (pavardė, vardas, gimimo data, lytis, pilietybė), |
| --- | --- |

—

asmens duomenys, pagal kuriuos galima nustatyti kandidatų tapatybę (pavardė, vardas, gimimo data, lytis, pilietybė),

| — | kandidatų pateikta informacija, kad būtų lengviau praktiškai organizuoti procedūrą (pašto adresas, el. pašto adresas, telefono numeris), |
| --- | --- |

—

kandidatų pateikta informacija, kad būtų lengviau praktiškai organizuoti procedūrą (pašto adresas, el. pašto adresas, telefono numeris),

| — | kandidatų pateikta informacija, kad būtų galima įvertinti, ar jie atitinka pranešime apie laisvą darbo vietą nustatytas dalyvavimo konkurse sąlygas (pilietybė, kalbų mokėjimas, kandidato kvalifikacijos ir jų įgijimo metai, diplomo / laipsnio rūšis, juos suteikusios įstaigos pavadinimas, profesinė patirtis), |
| --- | --- |

—

kandidatų pateikta informacija, kad būtų galima įvertinti, ar jie atitinka pranešime apie laisvą darbo vietą nustatytas dalyvavimo konkurse sąlygas (pilietybė, kalbų mokėjimas, kandidato kvalifikacijos ir jų įgijimo metai, diplomo / laipsnio rūšis, juos suteikusios įstaigos pavadinimas, profesinė patirtis),

| — | jei taikytina, informacija apie kandidato patikimumo pažymėjimo rūšį ir galiojimo trukmę, |
| --- | --- |

—

jei taikytina, informacija apie kandidato patikimumo pažymėjimo rūšį ir galiojimo trukmę,

| — | kandidatų atliktų atrankos testų rezultatai, įskaitant vertinimo centro konsultantų atrankos komiteto vardu parengtus įvertinimus. |
| --- | --- |

—

kandidatų atliktų atrankos testų rezultatai, įskaitant vertinimo centro konsultantų atrankos komiteto vardu parengtus įvertinimus.

Duomenys pradedami tvarkyti paraiškos gavimo dieną. Paraiškos kataloguojamos ir saugomos archyvuose dvejus metus.

Visi kandidatai gali pasinaudoti teise susipažinti su savo asmens duomenimis ir reikalauti, kad jie būtų ištaisyti. Pagrįsti prašymai turėtų būti siunčiami el. paštu Pareigūnų atrankos tarnybai adresu selection.officials@consilium.europa.eu.

Kandidatai bet kuriuo metu gali kreiptis į Europos duomenų apsaugos priežiūros pareigūną (edps@edps.europa.eu).

---

(1)  2018 m. spalio 23 d. Europos Parlamento ir Tarybos reglamentas (ES) 2018/1725 dėl fizinių asmenų apsaugos Sąjungos institucijoms, organams, tarnyboms ir agentūroms tvarkant asmens duomenis ir dėl laisvo tokių duomenų judėjimo, kuriuo panaikinamas Reglamentas (EB) Nr. 45/2001 ir Sprendimas Nr. 1247/2002/EB (OL L 295, 2018 11 21, p. 39).

(2)  2013 m. rugsėjo 23 d. Tarybos sprendimas 2013/488/ES dėl ES įslaptintos informacijos apsaugai užtikrinti skirtų saugumo taisyklių (OL L 274, 2013 10 15, p. 1).

---